CELEX: C2005/057/52
Language: et
Date: 2005-03-05 00:00:00
Title: Kohtuasi T-482/04: Komsa Kommunikation Sachsen AG 13. detsembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

5.3.2005   
            
            
               ET
            
            
               Euroopa Liidu Teataja
            
            
               C 57/30
            
         Komsa Kommunikation Sachsen AG 13. detsembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-482/04)
   (2005/C 57/52)
   Kohtumenetluse keel määratakse vastavalt kodukorra artikli 131 lõikele 2 – Hagiavaldus esitati saksa keeles.
   Komsa Kommunikation Sachsen AG, asukoht Hartmannsdorf (Saksamaa), esindaja advokaat F. Hagemann, esitas 13. detsembril 2004 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu.
   Apellatsioonikojas oli teine menetluspool Anders + Kern Präsentatsionssysteme GmbH Co. KG, Norderstedt (Saksamaa).
   Hageja palub esimese astme kohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 6. septembri 2004. aasta otsus asjas R65/2003-4 selles osas, milles rahuldati vastulause esitaja poolt ühenduse kaubamärgi registreerimise taotluse peale apellatsioonikojale esitatud kaebus nimetatud kaupade suhtes: “kujutise, heli või andmete salvestus-, edastus- ja taasesitusaparatuur; elektrotehnilised ja elektroonilised seadmed ja neist koosnevad süsteemid tööstusprotsesside kaugjuhtimiseks ning eelnimetatud kaubad sõidukitesse paigaldamiseks, masinloetavate programmidega varustatud igat tüüpi andmekandjad”.
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Hageja
            
         
               Taotletav ühenduse kaubamärk:
            
            
               Kujutismärk “@k” kaupadele ja teenustele klassides 9, 16, 35, 37, 38 ja 42 (avaldus nr 1322460).
            
         
               Kaubamärgi või tähise omanik vastulausemenetluses:
            
            
               Anders + Kern Präsentatsionssysteme GmbH & Co. KG.
            
         
               Vastulause aluseks olev kaubamärk või tähis:
            
            
               Ühenduse kujutismärk “A+K” kaupadele ja teenustele klassides 6, 9 ja 20 (ühenduse kaubamärk nr 294 546).
            
         
               Vastulausete osakonna otsus:
            
            
               Jätta vastulause rahuldamata.
            
         
               Apellatsioonikoja otsus:
            
            
               Rahuldada Anders + Kern Präsentatsionssysteme GmbH & Co. KG kaebus osas, mis puudutab kaupu “kujutise, heli või andmete salvestus-, edastus- ja taasesitusaparatuur; elektrotehnilised ja elektroonilised seadmed ja neist koosnevad süsteemid tööstusprotsesside kaugjuhtimiseks ning eelnimetatud kaubad sõidukitesse paigaldamiseks, masinloetavate programmidega varustatud igat tüüpi andmekandjad”. Jätta kaebus muus osas rahuldamata.
            
         
               Õiguslikud alused:
            
            
               Apellatsioonikoja otsus on vastuolus määruse (EÜ) nr 40/941 artikli 8 lõike 1 punktiga b, kuna apellatsioonikoda ei ole kaubamärgi segiajamise tõenäosust piisavalt kontrollinud. Sellist segiajamise tõenäosust võrreldavate kaubamärkide vahel ei ole.